text: नई दिल्ली। अजय देवगन और काजोल बॉलीवुड की कामयाब जोड़ियों में शुमार की जाती है। बात करें दोनों की शादी शुदा जिंदगी की तो वो भी दोनों की काफी अच्छी चल रही है। हाल ही में दोनों को लेकर एक खबर सामने आ रही है कि दोनों जल्द ही अपने फैंस के लिए कुछ धमाका लेकर आने वाले है। जिसमें दोनों एक बार फिर साथ में नजर आएंगे। बॉलिवुड अभिनेत्री काजोल पिछली बार तमिल फिल्म ‘वीआइपी’ में ऐक्टर धनुष के साथ नजर आई थीं। इससे पहले वह रोहित शेट्टी की फिल्म ‘दिलवाले’ में शाहरुख खान के साथ दिखाई दी थीं।